CELEX: 22011D0105
Language: hr
Date: 2011-09-30 00:00:00
Title: Odluka Zajedničkog odbora EGP-a br. 105/2011 od 30. rujna 2011. o izmjeni Priloga XXI. (Statistika) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               397
            
         22011D0105
   
               L 318/43
            
            
               SLUŽBENI LIST EUROPSKE UNIJE
            
            
               30.09.2011.
            
         
      ODLUKA ZAJEDNIČKOG ODBORA EGP-a
   br. 105/2011
   od 30. rujna 2011.
   o izmjeni Priloga XXI. (Statistika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XXI. Sporazumu izmijenjen je Odlukom Zajedničkog odbora EGP-a br. 89/2011 od 1. srpnja 2011. (1)
               
            
         
               (2)
            
            
               Uredbu (EZ) br. 471/2009 Europskog parlamenta i Vijeća od 6. svibnja 2009. o statistici Zajednice u vezi s vanjskom trgovinom sa zemljama nečlanicama te o stavljanju izvan snage Uredbe Vijeća (EZ) br. 1172/95 treba unijeti u Sporazum (2).
            
         
               (3)
            
            
               Uredba (EZ) br. 471/2009 stavlja izvan snage, s učinkom od 1. siječnja 2010., Uredbu Vijeća (EZ) br. 1172/95, koja je uključena u Sporazum, ali koja bi se na države EFTA-e trebala nastaviti primjenjivati i koja se stoga treba staviti izvan snage sukladno Sporazumu s učinkom od 1. siječnja 2012. (3),
            
         ODLUČIO JE:
   Članak 1.
   Prilog XXI. Sporazumu mijenja se kako slijedi:
   
               1.
            
            
               Točka 8. (Uredba Vijeća (EZ) br. 1172/95) renumerira se kao točka 8.a;
            
         
               2.
            
            
               Prije nove točke 8.a (Uredba Vijeća (EZ) br. 1172/95) umeće se sljedeća točka:
               
                           „8.
                        
                        
                           
                              32009 R 0471: Uredba (EZ) br. 471/2009 Europskog parlamenta i Vijeća od 6. svibnja 2009. o statistici Zajednice u vezi s vanjskom trgovinom sa zemljama nečlanicama te o stavljanju izvan snage Uredbe Vijeća (EZ) br. 1172/95 (SL L 152, 16.6.2009., str. 23.).
                           Odredbe Uredbe, u smislu ovog Sporazuma, sadrže sljedeće prilagodbe:
                           
                                       (a)
                                    
                                    
                                       države EFTA-e poduzimaju mjere koje su potrebne za usklađivanje s ovom Uredbom do 1. siječnja 2012.;
                                    
                                 
                                       (b)
                                    
                                    
                                       za države EFTA-e sva upućivanja na središnji klirinški sustav, i s tim povezane odredbe, nisu relevantna;
                                    
                                 
                                       (c)
                                    
                                    
                                       za Lihtenštajn, tekst članka 2. točke (a) glasi:
                                       „ ‚roba’ znači svu pokretnu imovinu osim električne energije”;
                                    
                                 
                                       (d)
                                    
                                    
                                       Tekst članka 2. točke (b) zamjenjuje se sljedećim:
                                       ‚Statističko područje EGP-a u načelu obuhvaća carinska područja ugovornih stranaka. Ugovorne stranke u skladu s tim na odgovarajući način definiraju svoja statistička područja.
                                       Za Norvešku u statističko područje uključen je Otočje Svalbard i Otok Jan Mayen.
                                       Lihtenštajn je izuzet od prikupljanja podataka o trgovini između Švicarske i Lihtenštajna. Lihtenštajn prikuplja podatke samo o izravnom uvozu i izvozu, osim skladišta i bescarinskih skladišta.
                                       Za Island statističko područje obuhvaća carinsko područje.’;
                                    
                                 
                                       (e)
                                    
                                    
                                       Lihtenštajn je izuzet od prikupljanja podataka iz članka 5. stavka 1. točke (e);
                                    
                                 
                                       (f)
                                    
                                    
                                       članak 5. stavak 1. točke (f) i (k) ne primjenjuju se na države EFTA-e;
                                    
                                 
                                       (g)
                                    
                                    
                                       razvrstavanje iz članka 5. stavka 1. točke (h) mora biti najmanje na šest znamenki;
                                    
                                 
                                       (h)
                                    
                                    
                                       članak 5. stavak 1. točka (l) ne primjenjuje se na Lihtenštajn;
                                    
                                 
                                       (i)
                                    
                                    
                                       članak 2. stavak 1. točka (m), podtočka ii. ne primjenjuje se na države EFTA-e;
                                    
                                 
                                       (j)
                                    
                                    
                                       članak 5. stavak 1. točka (m), podtočka iii. ne primjenjuje se na Lihtenštajn;
                                    
                                 
                                       (k)
                                    
                                    
                                       članak 6. ne primjenjuje se na statističke podatke za koje su države EFTA-e izuzete od prikupljanja u skladu s člankom 5.;
                                    
                                 
                                       (l)
                                    
                                    
                                       članak 7. ne primjenjuje se na države EFTA-e;
                                    
                                 
                                       (m)
                                    
                                    
                                       članak 9. stavak 2. ne primjenjuje se na Lihtenštajn;
                                    
                                 
                                       (n)
                                    
                                    
                                       za Lihtenštajn, statistički podaci obuhvaćeni člankom 10. koji omogućuju neizravnu identifikaciju izvoznika i uvoznika, ne objavljuju se (ne šire se) ni na zahtjev uvoznika ili izvoznika, a informacije harmoniziranog sustava objavljuju se na dvoznamenkastoj razini.”
                                    
                                 
                     
         
               3.
            
            
               Tekst nove točke 8.a (Uredba Vijeća (EZ) br. 1172/95) briše se s učinkom od 1. siječnja 2012.
            
         Članak 2.
   Tekst Uredbe (EZ) br. 471/2009 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 1. listopada 2011., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 30. rujna 2011.
      
         
            Za Zajednički odbor EGP-a
         
         
            Predsjednik
         
         Kurt JÄGER
         
      
   
   
      (1)  SL L 262, 6.10.2011., str. 61.
   
      (2)  SL L 152, 16.6.2009., str. 23.
   
      (3)  SL L 118, 25.5.1995., str. 10.
   
      (4)  Ustavni zahtjevi nisu navedeni.